**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-04-39-16 L1/22

Datum: 17.03.2022. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-04-39-15/22 od 16.03.2022. godine, u postupku javne nabavke usluga izrade glavnih projekata – 11 LOT-ova, direktor JU Direkcija regionalnih cesta TK je donio:

**ODLUKU**

**o izboru najpovoljnijih ponuđača usluga izrade glavnih projekata –LOT 1**

Član 1.

Prihvata se Preporuka Komisije za javne nabavke, broj: 05-04-39-15/22 od 16.03.2022. godine i ugovor zajavnunabavku **usluga izrade glavnih projekata –LOT 1**, dodijeljuju se kako slijedi:

LOT 1 - ponuđaču **DOO CPK BANJA LUKA** dodijeljuje se ugovor za izradu glavnog projekta izgradnje pješačke staze (trotoara) pored regionalne ceste R-465a Kerep-Zelinja (granica FBiH), dionica: od raskršća za Toke (st.km. 0+630 prema BCP) do raskršća za Međiđu (st.km. 2+030 prema BCP) u Kerepu u dužini cca L=1.400,00 m, za ponuđenu cijenu od **2.315,00 KM bez PDV-a.**

Član 2.

Ugovor će se potpisati sa izabranim ponuđačima po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-39/22 od 04.02.2022.godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je 92.227,00 KM. Procijenjena vrijednost nabavke za LOT 1 iznosila je 5.982,00 KM bez PDV-a.

Obavještenje o nabavci broj 997-1-2-2-3-11/22 objavljeno dana 08.02.2022. godine.

„Službeni glasnik BiH“ broj 7/22.

Komisija za javnu nabavku imenovana je Rješenjem broj: 05-04-39-3/22 od 25.02.2022. godine, dostavila je Zapisnik o radu Komisije te Preporuku o izboru najpovoljnijeg ponuđača broj: 05-04-39-15/22 od 16.03.2022. godine, u postupku javne nabavke usluga izrade glavnih projekata - 11 LOT-ova.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

LOT 1- Usluga izrade glavnog projekta izgradnje pješačke staze (trotoara) pored regionalne ceste R-465a Kerep-Zelinja (granica FBiH), dionica: od raskršća za Toke (st.km. 0+630 prema BCP) do raskršća za Međiđu (st.km. 2+030 prema BCP) u Kerepu u dužini cca L=1.400,00m

* da je ukupan broj pristiglih ponuda 3;
* da su blagovremeno zaprimljene 3 ponude;
* nije bilo neblagovremeno zaprimjenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tokom pregleda i ocjene ponuda Komisija je utvrdila sljedeće:

Ponude ponuđača (DOO CPK BANJA LUKA i INSTITUT „GIT“ DOO TUZLA) prihvatljive su u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji.

Tenderskom dokumentacijom za predmetnu javnu nabavku u dijelu dokazivanja tehničke i profesionalne sposobnosti pod b) ponuđač je u ponudi bio dužan dostaviti sljedeći dokaz:

* diploma diplomiranog inžinjera građevine, potvrda od strane PIO/MIO kojom se nedvojbeno može utvrditi radni staž za (diplomiranog) inžinjera građevine, uvjerenje o položenom stručnom ispitu ili ugovor o angažovanju diplomiranog inžinjera građevine sa pet godina radnog staža i položenim stručnim ispitom.

*A sve u cilju zadovoljavanja materijalnog propisa iz date oblasti: b) Zakonom o prostornom uređenju i građenju TK, Službene novine Tuzlanskog kantona broj: 6 /11 i 15/13 određeno je da: Projektiranjem građevina i drugih zahvata u prostoru može se baviti pravna osoba registrirana za poslove projektiranja, uz uvjet da u radnom odnosu ima uposleno najmanje po jednog diplomiranog inženjera sa najmanje pet godina radnog iskustva i položenim stručnim ispitom za svaku vrstu projekta koje radi (arhitektonski, građevinsko, elektro, mašinski itd.), ili da, ukoliko nema uposlene projektante za svaku vrstu projekta kojeg radi, osigura sklapanjem poslovnih ugovora, angažiranje projektanata, diplomiranih inžinjera sa položenim stručnim ispitom i odgovarajućim stažom, odnosno angažiranje pravnih osoba registriranih za obavljanje djelatnosti projektiranja.*

*Ponuđač* DOO MS HYDRO BIJELJINA u ponudi nije dostavio kopiju diplome za diplomiranog inžinjera građevine, kao ni uvjerenje o položenom stručnom ispitu za dipl. inž građevine, kako je to traženo tenderskom dokumentacijom u dijelu zadovoljavanja tehničko-profesionalnih sposobnosti pod b), u ponudi je dostavljena samo potvrda od strane PIO/MIO za osobu Bikić Mirko.

Također u ponudi ponuđač DOO MS HYDRO BIJELJINA nije dostavio Izjavu traženu u dijelu dokazivanja tehničke i profesionalne sposobnosti pod c) izjavu da će (ukoliko nema) osigurati angažiranje diplomiranih inženjera sa najmanje pet godina radnog iskustva i položenim stručnim ispitom za svaku vrstu projekta koje radi (arhitektonski, građevinsko, elektro, mašinski itd.), sklapanjem poslovnih ugovora sa pravnim ili fizičkim osobama registriranim za poslove projektiranja.

Zbog nedostavljanja traženog dokaza u dijelu tehničko-profesonalne sposobnosti pod b) i c) ponuda ponuđača DOO MS HYDRO BIJELJINA se odbija kao nepotpuna

Tokom postupka pregleda i ocjene ponuda na LOT-u , od ponuđača CPK doo Banja Luka zatraženo pojašnjenje neprirodno niske cijene u skladu sa članom 66. Zakona, jer je na tom LOT-u navedena cijena ponude za više od 20% niža od cijene drugorangirane prihvatljive ponude.

Ponuđač CPK doo Banja Luka je dokumentacijom broj: 319-3/22 dostavljenom 15.03.2022. godine, u ostavljenom roku, obrazložio neprirodno nisku cijenu u skladu sa članom 66. Zakona. Ovo obrazloženje je Komisija u potpunosti prihvatila.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

LOT 1- Izrada glavnog projekta izgradnje pješačke staze (trotoara) pored regionalne ceste R-465a Kerep-Zelinja (granica FBiH), dionica: od raskršća za Toke (st.km. 0+630 prema BCP) do raskršća za Međiđu (st.km. 2+030 prema BCP) u Kerepu u dužini cca L=1.400,00m

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | DOO CPK BANJA LUKA | 2.315,00 | 100 |
| 2. | INSTITUT „GIT“ DOO TUZLA | 4.785,00 | 48 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva